CELEX: 62013CA0001
Language: hr
Date: 2014-02-27 00:00:00
Title: Predmet C-1/13: Presuda Suda (treće vijeće) od 27. veljače 2014. (zahtjev za prethodnu odluku Cour de cassation – Francuska) – Cartier parfums – lunettes SAS, Axa Corporate Solutions Assurance SA protiv Ziegler France SA, Montgomery transports Sàrl, Inko Trade s.r.o., Jaroslave Mateja, Groupama transport (Zahtjev za prethodnu odluku — Pravosudna suradnja u građanskim stvarima — Uredba (EZ) br. 44/2001 — Članak 27. stavak 2. — Litispendencija — Članak 24. — Ugovorena nadležnost — Utvrđivanje nadležnosti suda koji je prvi započeo postupak zbog pojavljivanja stranaka na što nije podnesen prigovor ili je usvojena pravomoćna odluka)

14.4.2014   
            
            
               HR
            
            
               Službeni list Europske unije
            
            
               C 112/12
            
         Presuda Suda (treće vijeće) od 27. veljače 2014. (zahtjev za prethodnu odluku Cour de cassation – Francuska) – Cartier parfums – lunettes SAS, Axa Corporate Solutions Assurance SA protiv Ziegler France SA, Montgomery transports Sàrl, Inko Trade s.r.o., Jaroslave Mateja, Groupama transport
   (Predmet C-1/13) (1)
   
   ((Zahtjev za prethodnu odluku - Pravosudna suradnja u građanskim stvarima - Uredba (EZ) br. 44/2001 - Članak 27. stavak 2. - Litispendencija - Članak 24. - Ugovorena nadležnost - Utvrđivanje nadležnosti suda koji je prvi započeo postupak zbog pojavljivanja stranaka na što nije podnesen prigovor ili je usvojena pravomoćna odluka))
   2014/C 112/14
   Jezik postupka: francuski
   
      Sud koji je uputio zahtjev
   
   Cour de cassation
   
      Stranke glavnog postupka
   
   
      Tužitelj: Cartier parfums – lunettes SAS, Axa Corporate Solutions Assurance SA
   
      Tuženici: Ziegler France SA, Montgomery transports Sàrl, Inko Trade s.r.o., Jaroslav Mateja, Groupama transport
   
      Predmet
   
   Zahtjev za prethodnu odluku – Cour de cassation (Francuska) – Tumačenje članka 27. stavka 2. Uredbe Vijeća (EZ) br. 44/2001 od 22. prosinca 2000. o nadležnosti, priznavanju i izvršenju sudskih odluka u građanskim i trgovačkim stvarima (SL 2001, L 12, str. 1.) (SL, posebno izdanje na hrvatskom jeziku, poglavlje 19., svezak 3., str. 30.) – Litispendencija – Utvrđivanje nadležnosti suda koji je prvi započeo postupak zbog nedostatka osporavanja od strane ovlaštenih stranaka ili zbog usvajanja neopozive odluke suda koji je prvi započeo postupak iz bilo kojeg razloga.
   
      Izreka
   
   Članak 27. stavak 2. Uredbe Vijeća (EZ) br. 44/2001 od 22. prosinca 2000. o nadležnosti, priznavanju i izvršenju sudskih odluka u građanskim i trgovačkim stvarima, osim u slučaju kada je sud koji nije prvi započeo postupak isključivo nadležan na temelju te uredbe, treba tumačiti na način da se nadležnost suda koji je prvi započeo postupak smatra utvrđenom u smislu te odredbe ako se taj sud nije po službenoj dužnosti proglasio nenadležnim i ako nijedna od stranaka nije osporila tu nadležnost prije ili do trenutka zauzimanja stajališta, što se prema nacionalnom postupovnom pravu smatra prvom obranom o meritumu podnesenom pred tim sudom.
   
      (1)  SL C 63, 2.3.2013.